
. Φύλλου 152 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΔΙΑΤΑΓΜΑΤΑ 

Έγκριση ττολεοδομικής μελέτης της πολεοδομι- 
κής ενότητας 3 της περιοχής Β' κατοικίας «Αγία 
Μαρίνα» του Δήμου Κρωπίας (Ν. Αττικής), τροπο¬ 
ποίηση του εγκεκριμένου ρυμοτομικού σχεδίου 
του ίδιου Δήμου στα όρια σύνδεσης και επικύρω¬ 
ση καθορισμού οριογραμμών ρεμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 22,44,116,117,118,119, 
120,122,154,160 161 και 349 του Κώδικα Βασικής Πο- 
λεοδομικής Νομοθεσίας (Κ.Β.Π.Ν.), που κυρώθηκε με 
το άρθρο μόνο του από 14/27.7.1999 Π.δ/τος (Δ'580). 

2. Τις διατάξεις των άρθρων 7, 11, 12, 14 και 15 του 
Ν. 4067/2012 «Νέος Οικοδομικός Κανονισμός» (Α' 79), 
όπως ισχύουν. 

3. Τις διατάξεις των παρ. 1, 2 και 3 του άρθρου 6 του 
Ν. 880/1979 (Α' 58), όπως η παρ. 3 συμπληρώθηκε με το 
άρθρο 6 (παρ. 1γ) του Ν. 2052/1992 (Α' 94) και αντικατα- 
στάθηκε με το άρθρο 5 του Ν. 3010/2002 «Εναρμόνιση 
του Ν. 1650/1986 με τις οδηγίες 97/11 Ε.Ε. και 96/61 Ε.Ε., 
διαδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις» (Α' 91), καθώς και τις 
διατάξεις των άρθρων 3 και 9 του Ν. 4258/2014 (Α'94). 

4. Τις διατάξεις των άρθρων 13 α και 33 του Ν. 4269/ 
2014 «Χωροταξική και πολεοδομική μεταρρύθμιση - 
Βιώσιμη ανάπτυξη» (Α' 142). 

5. Τιςδιατάξειςτου άρθρου 2 παρ. 1 του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 

6. Τις διατάξεις του από 20-8-1985 Π.δ/τος «Καθορι¬ 
σμός εντός της Ζώνης Οικιστικού Ελέγχου (ΖΟΕ) Αττικής 
περιοχών για δεύτερη κατοικία» (Δ'456), όπως τροπο¬ 
ποιήθηκε με το από 27-6-1988 Π.δ/μα «Τροποποίηση 
ορίων περιοχών για δεύτερη κατοικία εντός της Ζώνης 
Οικιστικού Ελέγχου (ΖΟΕ) Αττικής (Δ' 556) και του από 
20-2-2003 Π.δ/τος «Καθορισμός χρήσεων γης και όρων 
και περιορισμών δόμησης στην εκτός σχεδίου και εκτός 


ορίων οικισμών προ του έτους 1923 ευρύτερη περιοχή 
Μεσογείων (Ν. Αττικής)» (Δ' 199/6-3-2003). 

7. Τις διατάξεις του από 1-3-2004 Π.δ/τος «Καθορισμός 
ζωνών προστασίας, χρήσεων γης και περιορισμών δόμη¬ 
σης, στην παραλιακή ζώνη της Αττικής από το Φαληρικό 
Όρμο μέχρι την Αγία Μαρίνα Κρωπίας» (Δ'254). 

8. Τις διατάξεις των άρθρων 35 και 36 του Ν. 4030/2011 
«Νέος τρόπος έκδοσης αδειών δόμησης, ελέγχου κατα¬ 
σκευών και λοιπές διατάξεις» (Α'249). 

9. Τις διατάξεις του άρθρου 90 του του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.δ/τος 63/2005 
(Α' 98). 

10. Τις διατάξεις του άρθρου 4 του Π.δ/τος 70/2015 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής. Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης καιΤουρισμού» (ΑΊ 14). 

11. Την υπ' αριθ. Υ 31/9-10-2015 απόφαση του Πρω- 
θυπουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Ιωάννη Τσιρώ- 
νη» (Β'2183). 

12. Την υπ'αριθ. 129870/7-9-2010 κοινή απόφαση των 
Υπουργών Περιβάλλοντος, Ενέργειας και Κλιματικής Αλ¬ 
λαγής, Αγροτικής Ανάπτυξης και Τροφίμων και Πολιτι¬ 
σμού καιΤουρισμού «Έγκριση Περιβαλλοντικών Όρων 
για το έργο Έργα διευθέτησης στα πλαίσια οριστικής 
οριοθέτησης ρέματος Γαλάζιας Ακτής, Αγίου Δημητρίου 
και παραρεμάτων των Δήμων Κρωπίας και Καλυβιών 
Θορικού, Ν. Αττικής. 

13. Το υπ'αριθ.ΤΥ 7612/11-11-2010 έγγραφο της Δι- 
εύθυνσηςΤεχνικών Υπηρεσιών της Νομαρχιακής Αυτο¬ 
διοίκησης Ανατολικής Αττικής. 












1630 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 152/22.07.2016 


14. Το υττ'αρ. ΔΜΕΟ/Ο/735/ε/132/9-2-2010 έγγραφο 
της Διεύθυνσης Μελετών Έργων Οδοποιίας του Υπουρ¬ 
γείου Υποδομών, Μεταφορών και Δικτύων. 

15. Τις υπ'αρ. 121/2005, 59/2007, 76/2008, 44/2009, 
167/2009, 315/2009, 77/2010, 2/2012, 3/2012, 4/2012, 
5/2012, 6/2012, 7/2012, 8/2012, 9/2012, 10/2012, 
11/2012,122/2012 γνωμοδοτήσεις του Δημοτικού Συμ¬ 
βουλίου Κρωπίας. 

16. Το υπ'αρ. 29138/19-7-2007 έγγραφο της Διεύθυν¬ 
σης Οικοδομικού και Κτιριοδομικού Κανονισμού-Τμήμα 
Γ'του ΥΠΕΚΑ. 

17. Το υπ' αρ. 9158/26-9-2007 έγγραφο της Β' Εφο¬ 
ρείας Προϊστορικών και Κλασικών Αρχαιοτήτων, το υπ' 
αρ. 5001 /15-11 -2007 έγγραφο της Εφορείας Νεωτέρων 
Μνημείων Αττικής και το υπ' αρ. 6879/19-11-2007 έγ¬ 
γραφο της 1 ης Εφορείας Βυζαντινών Αρχαιοτήτων του 
ΥΠΠΟ. 

18. Τα υπ' αρ. 7863/4-11-1998, 4519/26-6-1999, 
4337/28-5-2002, 8991/1-10-2004, 8991/5-10-2004 έγ¬ 
γραφα της Διεύθυνσης Ανατολικής Αττικής-Δασαρχείου 
Πεντέλης. 

19. Την υπ' αρ. 43/2012 γνωμοδότηση του Κεντρικού 
Συμβουλίου Πολεοδομικών Θεμάτων και Αμφισβητή¬ 
σεων (ΚΕΣΥΠΟΘΑ). 

20. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

21. Τις υπ' αριθμ. 100/2013, 37/2014, 104/2014, 
119/2015 και 97/2016 γνωμοδοτήσεις του Συμβουλίου 
της Επικράτειας με πρόταση του Υπουργού και του 
Αναπληρωτή Υπουργού Περιβάλλοντος και Ενέργειας, 
αποφασίζουμε: 

Άρθρο 1 

Επικυρώνεται ο καθορισμόςτωνοριογραμμώντμημά¬ 
των των ρεμάτων «Αγίου Δημητρίου» και«Πηλίου», που 
βρίσκονται στην πολεοδομική ενότητα 3 περιοχής Β' κα¬ 
τοικίας Αγίας Μαρίνας του Δήμου Κρωπίας (Ν. Αττικής), 
όπως αυτές καθορίστηκαν από τη Διεύθυνση Τεχνικών 
Υπηρεσιών της Νομαρχιακής Αυτοδιοίκησης Ανατολικής 
Αττικής και φαίνονται με μπλέ γραμμή στα διαγράμματα 
του επόμενου άρθρου. 

Άρθρο 2 

Εγκρίνεται: α) το πολεοδομικό σχέδιο της πολεοδομι- 
κής ενότητας 3 στις θέσεις «Αλθαία» και «Βορράς» της 
περιοχής Β'κατοικίας Αγίας Μαρίνας του Δήμου Κρωπίας 
(Ν. Αττικής), με τον καθορισμό οικοδομήσιμων χώρων, 
οδών, πεζοδρόμων, κοινόχρηστων χώρων πρασίνου, 
χώρων στάθμευσης, χώρου αθλητικών εγκαταστάσε¬ 
ων, εκκλησίας και β) η τροποποίηση του εγκεκριμένου 
ρυμοτομικού σχεδίου σε συνεχόμενη περιοχή του ιδίου 
ως άνω δήμου και ειδικότερα στην περιοχή «Παραλία», 
με τη μετατόπιση ρυμοτομικών γραμμών, όπως οι πα¬ 
ραπάνω ρυθμίσεις φαίνονται στα έντεκα (11) σχετικά 
πρωτότυπα διαγράμματα σε κλίμακα 1:1000 που θεω¬ 
ρήθηκαν από τον Προϊστάμενο της Δ/νσηςΤοπογρα- 
φικών Εφαρμογών και Γεωχωρικών Πληροφοριών με 


την 23550/2016 πράξη του και που αντίτυπά τους σε 
φωτοσμίκρυνση δημοσιεύονται με το παρόν διάταγμα. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 

2 περίπτωση ατού παρόντος. 

Άρθρο 4 

1. Στο Ο.Τ. 3024 και σε τμήμα του Ο.Τ. 3040 που χαρα¬ 
κτηρίζονται στα ίδια ως άνω διαγράμματα με το στοιχείο 
Γ.Κ. και σε βάθος πενήντα (50) μέτρων από τη ρυμοτομι¬ 
κή γραμμή της λεωφόρου Σουνίου καθορίζεται χρήση 
γενικής κατοικίας, όπως προσδιορίζεται από το άρθρο 

3 του από 23-2-1987 Π.δ/τος (ΔΊ 66), εξαιρουμένων των 
ιδιωτικών κλινικών. 

2. Στο Ο.Τ. 3025 που χαρακτηρίζεται στα ίδια ως άνω 
διαγράμματα με το στοιχείο Τ-Α καθορίζεται χρήση του- 
ρισμού-αναψυχής, όπως προσδιορίζεται από το άρθρο 
8 του ιδίου ως άνω Π.δ/τος (Δ' 166). 

3. Στα λοιπά οικοδομικά τετράγωνα που χαρακτηρίζο¬ 
νται στα ίδια ως άνω διαγράμματα με το στοιχείο ΑΚ κα¬ 
θορίζεται χρήση αμιγούς κατοικίας όπως προσδιορίζεται 
από το άρθρο 2 του ίδιου ως άνω Π.δ/τος, εξαιρουμένων 
των ιδιωτικών κλινικών. 

Άρθρο 5 

Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας εγκρίνεται το 
πολεοδομικό σχέδιο με το άρθρο 2 του παρόντος, επι¬ 
βάλλεται προκήπιο πλάτους δύο (2), τριών (3), τεσσάρων 
(4), έξι (6), επτά (7), οκτώ (8), δέκα (10), έντεκα (11) δε¬ 
καέξι (16) δεκαοκτώ (18), είκοσι δύο (22) και μεταβλητό 
πλάτους από τέσσερα (4,00) έως είκοσι τρία (23) και οκτώ 
(8) έως έντεκα (11) μέτρα, όπως φαίνεται στα διαγράμ¬ 
ματα του άρθρου 2. 

Άρθρο 6 

Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
ορίζονται κατά Τομείς I και II, όπως φαίνονται στα δια¬ 
γράμματα του άρθρου 2, ως εξής: 

Α. 1. Τομέας I 

α. Ελάχιστο πρόσωπο: δέκα τέσσερα (14) μέτρα 
Ελάχιστο εμβαδόν: πεντακόσια (500) τ. μέτρα, 
β. Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα τα οικόπεδα τα 
οποία στις 10.4.1990 (ημερομηνία δημοσίευσής του από 
5.4.1990 Π.δ/τος (Δ'223)) είχαν: 

Ελάχιστο πρόσωπο: δώδεκα (12) μέτρα 
Ελάχιστο εμβαδόν: τριακόσια (300) τ. μέτρα 
2. Τομέας II 

α. Ελάχιστο πρόσωπο: δέκα οκτώ (18) μέτρα 
Ελάχιστο εμβαδόν: οκτακόσια (800) μέτρα 
β. Κατά παρέκκλιση θεωρούνται άρτια και οικοδομή¬ 
σιμα τα οικόπεδα τα οποία στις 10-4-1990 (ημερομηνία 
δημοσίευσής του από 5-4-1990 Π.δ/τος (Δ'223)) είχαν: 
Ελάχιστο πρόσωπο: δώδεκα (12) μέτρα 
Ελάχιστο εμβαδόν: τριακόσια (300) μέτρα 

3. Επιπλέον των προϋποθέσεων των διατάξεων των 
παραγράφων 1 και 2 απαιτείται όπως: 

α. στο οικοδομήσιμο τμήμα των οικοπέδων εγγράφε- 
ται κάτοψη κτιρίου με ελάχιστη επιφάνεια πενήντα (50) 
τ. μέτρα και ελάχιστη πλευρά πέντε (5) μέτρα και 
β. τα οικόπεδα να μην έχουν δημιουργηθεί κατά παρά¬ 
βαση των διατάξεωντου από 22.6.1983 Π.δ/τος (Δ'284). 

4. Μέγιστο ποσοστό κάλυψης των οικοπέδων: σαρά¬ 
ντα τοις εκατό (40%) της επιφάνειας των οικοπέδων. 

5.0 συντελεστής δόμησης ορίζεται ως εξής: 

Για τμήμα ιδιοκτησίας μέχρι 500 τ. μέτρα: τρία δέκατα (0,3). 
Για τμήμα ιδιοκτησίας από 500 έως 1000 τ. μέτρα: δύο 
δέκατα (0,2) 

Για τμήμα ιδιοκτησίας από 1000 τ. μέτρα και πάνω: 
ένα δέκατο (0,1) 

Η μέγιστη συνολική επιτρεπόμενη δόμηση των κτιρίων 
καθορίζεται σε 500 τ.μ. 

6. Μέγιστο επιτρεπόμενο ύψος των ανεγερθησομένων 
κτιρίων στα οικόπεδα όλων των τομέων: επτά και μισό 
(7,50) μέτρα το οποίο προσαυξάνεται κατά ένα και μισό 
(1,5) μέτρα σε περίπτωση κατασκευής στέγης με μέγιστη 
κλίση 35%. 

Β. Οι όροι και περιορισμοί δόμησης των κοινωφελών 
χώρων (χώρος εκκλησίας, χώρος αθλητικών εγκαταστά¬ 
σεων) που καθορίζονται με το άρθρο 2 του παρόντος 
ορίζονται ως εξής: 

1. Χώρος εκκλησίας: 

α. Συντελεστής δόμησης: οκτώ δέκατα (0,8) 
β. Μέγιστο ποσοστό κάλυψης: σαράντα τοις εκατό (40%). 

2. Χώρος αθλητικών εγκαταστάσεων: 

Επιτρέπεται μόνον η κατασκευή βοηθητικών χώρων 

αποδυτηρίων και αποθηκών με: 
α. μέγιστο ποσοστό κάλυψης πέντε τοις εκατό (5%), 
β. μέγιστο επιτρεπόμενο ύψος τρία (3) μέτρα και 
γ. ελάχιστη απόσταση των ανεγερθησομένων κτιρίων 
από τα όρια του χώρου πέντε (5) μέτρα. 

Γ. Επιπλέον των ανωτέρω ισχύουν τα εξής: 

1. Απαγορεύεται η κατασκευή συνεχών εξωστών. 

2. Στους πεζοδρόμους επιτρέπεται η προσπέλαση 
από οχήματα άμεσης ανάγκης καθώς και από οχήματα 
των ιδιοκτητών των οικοπέδων που έχουν πρόσωπο σε 
αυτούς. 

3. Επιβάλλεται ο έλεγχος όλων των δημόσιων, δημοτι¬ 
κών και ιδιωτικών έργων από την αρμόδια Αρχαιολογική 
Υπηρεσία. 

4. Επιβάλλεται η εξασφάλιση χώρου στάθμευσης αυτο¬ 
κινήτων τουλάχιστον μιας (1) θέσης για κάθε διαμέρισμα 
εμβαδού μεγαλύτερου των 50 τ.μ. 

5. Η περιοχή της οποίας εγκρίνεται το σχέδιο με το 
άρθρο 2 του παρόντος χαρακτηρίζεται από πλευράςγε- 
ωλογικής καταλληλότητας με τα στοιχεία ΑΚ, ΑΚ1, ΑΚ2, 
ΚΠ1, ΚΠ2, ΚΠ3, ΚΠ4, ΚΠ5, ΚΠ6 και ΚΠ7: 

α. Περιοχές γεωλογικά ακατάλληλες για δόμηση (ΑΚ) 
και ειδικότερα: 

αα. Περιοχή με το στοιχείο ΑΚ1: Περιοχή με εκδήλωση 
κατολισθητικών φαινομένων (στην ευρύτερη περιοχή 
του συγκροτήματος «ΑΚΤΑΙΑ») 
αβ. Περιοχή με το στοιχείο ΑΚ2: Περιοχή παράκτιας 
διάβρωσης 


β. Περιοχές γεωλογικά κατάλληλες υπό προϋποθέσεις 
(ΚΠ) και ειδικότερα: 

βα. Περιοχή με το στοιχείο ΚΠ 1: Δυσμενείς συνθήκες 
λόγων δυνητικών βροχοπτώσεων. Προϋπόθεση είναι η 
λήψη μέτρων προστασίας των ανάντη πρανών πριν τη 
θεμελίωση. 

ββ. Περιοχή με το στοιχείο ΚΠ2: Δυσμενείς συνθήκες 
λόγω διάβρωσης από κυματισμούς. Προϋπόθεση είναι 
η λήψη μέτρων προστασίας πριν τη θεμελίωση. 

βγ. Περιοχή με το στοιχείο ΚΠ3: Δυσμενείς συνθήκες 
θεμελίωσης των κατασκευών λόγω τεχνητών επιχωμα- 
τώσεων. Προϋπόθεση είναι η αφαίρεση των επιχωματώ- 
σεων και η θεμελίωση στο υγιές υπόβαθρο, σύμφωνα 
με τις προϋποθέσεις που ισχύουν για την περιοχή με το 
στοιχείο ΚΠ6. 

βδ. Περιοχή με το στοιχείο ΚΠ4: Δυσμενείς συνθήκες 
από επιφανειακά νερά και διάβρωση εδάφους. Προϋ¬ 
ποθέσεις είναι η εκπόνηση μελέτης απορροής όμβριων 
και η υλοποίηση των αντιστοίχων έργων καθώς και η 
εκπόνηση γεωτεχνικής γνωμάτευσης στον φάκελο της 
οικοδομικής άδειας για την εξασφάλιση της θεμελίωσης. 

Ειδικότερα για την περιοχή ΚΠ4, η οποία περικλείεται 
από τις περιοχές με το στοιχείο ΚΠ5 και ΑΚ1, πρόσθετη 
προϋπόθεση είναι η λήψη μέτρων, όπωςπεριγράφονται 
στα συμπεράσματα της γεωτεχνικής μελέτης που εκπο¬ 
νήθηκε από τον Δήμο Κρωπίας. 

βε. Περιοχή με το στοιχείο ΚΠ5: Περιοχή γύρω από την 
κατολισθαίνουσα ζώνη του συγκροτήματος «ΑΚΤΑΙΑ». 

Προϋπόθεση είναι η λήψη μέτρων πριν τη δόμηση 
σύ μφωνα με τις προτάσεις γεωτεχνικής αξιολόγησης που 
εκπονήθηκε από τον Δήμο Κρωπίας. 

βστ. Περιοχή με το στοιχείο ΚΠ6: Γενικά κατάλληλη 
περιοχή υπό την προϋπόθεση της αφαίρεσης του αποσα- 
θρωμένου μανδύα και θεμελίωση στο υγιές υπόβαθρο. 

βζ. Περιοχή με το στοιχείο ΚΠ 7: Δυσμενείς τεχνικογε- 
ωλογικές συνθήκες σε απότομες κλιτύες. Προϋποθέσεις 
είναι η εξασφάλιση των πρανών, η θεμελίωση στο υγιές 
υπόβαθρο και η ύπαρξη γεωτεχνικής γνωμάτευσης ή 
μελέτης στον φάκελο της οικοδομικής άδειας. 

Κατά τα λοιπά εφαρμόζονται οι διατάξεις του Ν. 4067/ 
2012 «Νέος Οικοδομικός Κανονισμός» (Α'79), πλην των 
ρυθμίσεων αυτού που αφορούν τα υπόσκαψα κτίρια. 

Άρθρο 7 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Ιουλίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός 

Περιβάλλοντος και Ενέργειας Περιβάλλοντος και Ενέργειας 

ΠΑΝΑΓΙΩΤΗΣ ΣΚΟΥΡΛΕΤΗΣ ΙΩΑΝΝΗΣ ΤΣΙΡΩΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ _ . 
σμίκρυνση κατά ποσοστό /Ο 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςΓ· Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ΐΛ/6βπΐ35ί6ΐ·.6ί(α>6ί.αΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ. Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ·^ 

Πληροφορίες σχετικά με την λειτουργία 
της ιστοσελίδας: Γΐ6ΐρύ6$Ις.6ΐ@6ΐ.9Γ 
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
νν6ΐ)ΐπ3$ΐ6Γ.6ΐ@6ΐ.9Γ 
Πληροφορίες για γενικό πρωτόκολλο 
και αλληλογραφία: 9ΐ'3ηππ3ΐ€ί3@6ΐ.9*' 



























